Publication: Magyar Közlöny
Issue: MK-1998-14 (Year: 1998, Number: 14)
Era: 1990-2004
Section: 
Paragraph Index: 141

1. Amennyiben Magyarország megegyezik az Európai Unióval azon vámok csökkentésének vagy azon mennyiségi korlátozások, terhek, valamint az azokkal egyenértékű hatású intézkedések megszüntetésének gyorsításáról, amelyek a Magyarország és az Európai Közösségek és azok tagállamai között társulás létesítéséről szóló Megállapodás hatálybalépésekor érvényben voltak, a Felek konzultálnak egymással azokról a feltételekről, amelyekkel az ilyen liberalizációt az érzékeny termékek izraeli lebontási ütemtervében szereplő változásokkal kapcsolatban Izraelre kiterjesztik. A két oldal egyensúlyát az egész átmeneti időszak alatt alapvetően fenn kell tartani, és a koncessziók különleges körülmények közötti cseréjét a Vegyesbizottság keretében meg kell fontolni.

Source: https://magyarkozlony.hu/hivatalos-lapok/45953307aac2a12cf2b8b3b9730082bfb1500540/dokumentumok/c738410ee23c6a51c2c25cb1979be48422a16d0e/letoltes